Rhode dig oor Vlakte, studie | Netwerk24
Shirmoney RhodeTer viering van Wêreldpoësiedag vandag plaas die kunsblad dié gedig van die Kaapse digter Shirmoney Rhode. Dit is opgeneem in haar debuutbundel, Nomme 20 Del­phi­straat, wat onlangs verskyn het.die worry in my eye ek’s bang vi’ mense wat die vullis voo’ hulle eie deure vi’by kyk oo’ die liefde en haat word daar oral gepraat ma’ daa’ word vi’giet van die kwaad net af in’ie straat my hart brand my oë jik ek sien ’n klomp goed raak ma’ wat saak maak is my eie straat, my eie hart want wat sallit baat ek sien die kwaad in jou raak ma’ vi’giet om God se raad as saad vi’ my eie blomtuin te gebruik? wat saak maak is my eie straat my eie hart vie voo’ jou eie deur Die bundel Nomme 20 Delphistraat weerspieël die digter se ervarings in en gedagtes aan haar tienerjare en haar tyd as ’n eerstegenerasie-student. Dit speel af in Elsiesrivier. Die titel verwys na die huis en straat waarin sy grootgeword het, maar sinspeel ook op die tema van bendegeweld. Die gedigte is ook die stories van die mense van Elsiesrivier.Rhode is in 1991 gebore en het in Elsiesrivier op die Kaapse Vlakte grootgeword. Sy het die kwalifikasies BA (Afrikaans en linguistiek), BA Honneurs in Afrikaans en ’n nagraadse onderwysdiploma in Afrikaans aan die Universiteit van Wes-Kaapland verwerf.Sy is ’n Afrikaansonderwyser in ’n Kaapstadse hoërskool. Meer Stories
In SA is skryf polities – Brink
Afrikaanse skrywers aan die woord op Kaapstadse boekefees